[{"text_idx": "#000000", "text": "Croeso i\u2019n Cornel Celf Cymunedol sydd newydd dderbyn cyllid. Os hoffech gael amser a lle i weithio ar eich prosiectau personol, i gwrdd ag eraill, neu i ymlacio mewn man diogel a chynnes, yna dewch i weld y gweithgareddau creadigol am ddim sydd ar gael gennym."}, {"text_idx": "#000001", "text": "Mae ein Clwb Crefftau wythnosol wedi bod yn rhedeg ers 2021. Mae\u2019n fan lle gallwch weithio ar eich gwau, brodwaith, ffeltio, peintio, darlunio, neu pa grefft bynnag sy\u2019n eich ysbrydoli! Mae\u2019n fan cymdeithasol ar gyfer rhannu sgiliau a syniadau, ynghyd a\u0302 gweithio ar eich prosiectau."}, {"text_idx": "#000002", "text": "Bydd rhai deunyddiau celf a chrefft sylfaenol ar gael."}, {"text_idx": "#000003", "text": "Mae hwn yn grw\u0302p hunanarweiniol ac nid yw\u2019n cynnwys tiwtor celf."}, {"text_idx": "#000005", "text": "Mae ein Cyfarfodydd Artistiaid newydd yn gyfle i gwrdd ag artistiaid a gwneuthurwyr eraill i rannu syniadau, gwybodaeth a phrofiadau. Ei nod yw creu cymuned artistig gefnogol a\u2019ch ysbrydoli yn eich ymarfer."}, {"text_idx": "#000008", "text": "Gallwch ddod yma i ddefnyddio ein Cornel Celf Cymunedol bob dydd. Bydd troli ar gael gydag amrywiaeth o ddeunyddiau collage a darlunio."}, {"text_idx": "#000010", "text": "Mae gennym hefyd gasgliad o lyfrau a chylchgronau celf a chrefft a roddwyd i ni y gallwch eu darllen am ddim."}, {"text_idx": "#000011", "text": "Cynhelir yr holl weithgareddau ar y llawr isaf, yn Oriel 2 neu yn ein Caffi. Mae mynediad i gadeiriau olwyn, dolen sain, a thy\u0302 bach hygyrch yn y mannau hyn."}]